| **Johnny Hyde** |
| --- |
| Gimė | 1895 m. kovo 23 d.Rusijos imperija |
| Mirė | 1950 m. gruodžio 18 d. (55 metai)Palm Springsas, JAV |
|  |
| Veikla | talentų agentas |

**Džonis Haidas** (angl. *Johnny Hyde*, 1895 m. kovo 23 d. Rusijos imperija – 1950 m. gruodžio 18 d. – Palm Springsas, JAV) – Merlin Monro padėjęs pasiekti karjeros JAV talentų agentas.

Biografija
----------

Haidas gimė žydų šeimoje Rusijoje, tikrasis jo vardas buvo Ivanas Haidabura. 1898 m. kovą atvyko gyventi į JAV.

XX a. 4–ajame ir 5–ajame dešimtmečiuose Haidas dirbo talentų agentūros „William Morris Agency" Vakarų pakrantės biuro viceprezidentu ir pramogų versle atstovavo kai kurioms ryškiausioms įžymybėms. 1949 m. jis susitiko su tuomet dar nežinoma aktore ir modeliu Merlin Monro, kai Palm Springso rakečių klube plakatinio stiliaus nuotraukoms ją fotografavo Holivudo fotografas Bruno Bernardas. Monro tapus Haido kliente, jis patarė jai pasidaryti nedidelę plastinę operaciją ir pasinaudojo savo įtaka, kad padėtų jai gauti keletą vaidmenų – Andželos filme „Asfalto džiunglės" ir panelės Kasvel filme „Viskas apie Ievą". Monro pasirodymų sukeltas ažiotažas leido Haidui susitarti dėl jos kontrakto su kino kompanija „20th Century Fox". Praėjus vos kelioms dienoms po sutarties pasirašymo, Kalifornijoje, Palm Springse 55–erių Haidas mirė nuo širdies smūgio.

Nors Monro buvo beveik 31 metais už Haidą jaunesnė, jis galiausiai dėl jos paliko savo žmoną. Haidas norėjo Monro vesti, bet ji ne kartą atsisakė už jo tekėti; ji buvo sakiusi, kad myli Haidą, bet iš tikrųjų tai buvo netiesa.

Po Haido mirties liko trečioji žmona aktorė Mozelė Kreivens (1914–2004) ir keturi sūnūs: du iš pirmosios santuokos su Florens Harper ir du iš santuokos su Kreivens.

Haidą vaidino Ronas Rifkinas filme „Norma Džyn ir Merlin" (*Norma Jean & Marilyn*), Ričardas Beishartas televizijos filme „Merlin: Nepapasakota istorija" (*Marilyn: The Untold Story*), Džoelis Grėjus televizijos filme „Merlin ir aš" (*Marilyn and Me*) ir Loidas Bridžesas televizijos mini serialo „Moviola" serijoje „Šių metų blondinė" (*This Year’s Blonde*).

Išnašos
-------

1. ↑  Meyers, Jeffrey (2012-01-19). *The Genius and the Goddess: Arthur Miller and Marilyn Monroe*. University of Illinois Press; 1st edition. p. 155. ISBN 9780252078545. Nuoroda tikrinta 2023-01-16.
2. ↑  Eszterhas, Joe (2006). *The Devil's Guide to Hollywood: The Screenwriter as God!*. New York: St Martin's Press. ISBN 978-0-312-35987-4. Nuoroda tikrinta 2023-01-16.  Nežinomas parametras `|url-access=` ignored (pagalba)
3. ↑  von Sorge, Helmut (1984-03-30). „Palm Springs – das Goldene Kaff". *Der Spiegel* (vokiečių). Nuoroda tikrinta 2023-01-16.
4. ↑  „Marilyn Monroe - Facts & Info". *Marilyn Monroe Facts*. MarilynMonroePages.com. Nuoroda tikrinta 2023-01-16.
5. ↑  Riese, Randall; Hitchens, Neal (1987). *The Unabridged Marilyn, Her Life From A to Z*. New York: Congdon & Weed. ISBN 978-0-517-65075-2.
6. ↑  Guiles, Fred Lawrence (1993). *Legend: The Life and Death of Marilyn Monroe*. New York: Marlowe & Co. ISBN 1-56924-937-7.
7. ↑  Enrico Giacovelli, Mariliyn Monroe, vita, carriera, amori e film, Lindau, 2009, p. 19.
8. ↑  Rose, Frank (1995). *The Agency: William Morris and the Hidden History of Show Business*. New York: HarperCollins. ISBN 0-88730-749-3.